Քոնթրերաս ուրիշ սուտ մըն ալ կը յօրինէ՝ յիշատակելով ամերիկահայերու նուիրատուութիւնները՝ ուղղուած Միացեալ Նահանգներու քաղաքական թեկնածուներուն։ Ան անհիմնօրէն զանոնք կ՛անուանէ «կասկածելի քարոզչական վճարներ»: Քաղաքական նուիրատուութեան փոքր գումարները տրուած են ANC PAC-ի (Քաղաքական գործողութիւններու կոմիտէ) կողմէ, որ Հայ Դատի յանձնախումբէն անկախ եւ ամբողջութեամբ օրինական կառոյց է։ Ասկէ բացի, կը թուի թէ Քոնթրերաս տեղեակ չէ, որ Հայ Դատի յանձնախումբը 501(c)(4) IRS (Ներքին հարկային ծառայութիւն) մարմին է, որ իրաւունք ունի քաղաքական աջակցութիւն ցուցաբերելու։ Քոնթրերաս Հայ Դատի յանձնախումբի զօրակցութիւնը եւս կ՛անուանէ «հաւանականօրէն ապօրինի»։ Ըստ ամերիկեան օրէնքներու՝ այսպիսի նուիրատուութիւններ եւ զօրակցութիւններ բնաւ ապօրինի չեն…